CELEX: 62009CN0207
Language: bg
Date: 2009-06-09 00:00:00
Title: Дело C-207/09: Иск, предявен на 9 юни 2009 г. — Комисия на Европейските общности/Словашка република

29.8.2009   
            
            
               BG
            
            
               Официален вестник на Европейския съюз
            
            
               C 205/20
            
         Иск, предявен на 9 юни 2009 г. — Комисия на Европейските общности/Словашка република
   (Дело C-207/09)
   2009/C 205/35
   Език на производството: словашки
   
      Страни
   
   
      Ищец: Комисия на Европейските общности (представители: K. Simonsson, A. Tokár)
   
      Ответник: Словашка република
   
      Искания на ищеца
   
   
               —
            
            
               Да се установи, че като е използвала услугите на непризнати организации по смисъла на членове 2 и 4 от Директива 94/57/ЕО (1), за извършване на предвидените в член 3 от тази директива инспекции и проверки, Словашката република не е изпълнила задълженията си по този член,
            
         
               —
            
            
               да се осъди Словашка република да заплати съдебните разноски.
            
         
      Правни основания и основни доводи
   
   Словашката република е използвала услугите на организации, които не са признати компании за класификация по смисъла на Директива 94/57/ЕО и според информацията, с която разполага Комисията, Словашката република не е отменила оправомощаването на тези организации. Освен това, предвид че Словашката република не е въвела законодателна рамка, която да прегради възможността за бъдещо евентуално оправомощаване на непризнати компании за класификация, съществува риск от нови случаи на неправилно прилагане на Директива 94/57/ЕО, както тези, които са предмет на настоящия иск.
   
      (1)  Директива 94/57/ЕО на Съвета от 22 ноември 1994 година относно общи правила и стандарти за оправомощените организации за инспектиране и преглед на кораби и за съответните действия на морските администрации, ОВ L 319, 12.12.1994 г., стр. 20; Специално издание на словашки език, глава 7, том 2, стр. 230; Специално издание на български език, 2007 г., глава 7, том 3, стр. 142.